

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/20-01/3**

**URBROJ: 2198/31-02-20-1**

**U Gračacu, 5. svibnja 2020. g.**

 Temeljem čl. 56. Poslovnika Općinskog vijeća Općine Gračac («Službeni glasnik Zadarske županije» 9/10, 11/13, „Službeni glasnik Općine Gračac“ 1/18, 1/20) i Upute Ministarstva Uprave, Klasa: 023-01/20-01/114, Ur.broj: 515-05-02-01/1-20-1 od 13. ožujka 2020,

**P O Z I V A M V A S**

**na 21. izvanrednu sjednicu Općinskog vijeća Općine Gračac**

**koja će se održati u petak, 8. svibnja 2020. g. elektroničkim putem**

**s početkom u 9,00 sati**

 Za sjednicu predlažem

**DNEVNI RED:**

1. Prijedlog Odluke o posebnim mjerama za korištenje proračunskih sredstava

 Općine Gračac u cilju prilagodbe uvjetima u vrijeme epidemije koronavirusa

2. Prijedlog Programa poticanja razvoja poduzetništva za 2020. godinu

3. Prijedlog Odluke o poništenju Odluke o donošenju Programa raspolaganja

 poljoprivrednim zemljištem u vlasništvu Republike Hrvatske za područje Općine

 Gračac

4. Prijedlog Odluke o određivanju pravnih osoba od interesa za sustav civilne zaštite

 na području Općine Gračac

Sjednica će se održati elektroničkim putem na način da će u naznačeno vrijeme vijećnici, načelnica sa zamjenicima te potrebni službenici biti dostupni putem elektroničke pošte te će od predsjednika Općinskog vijeća putem e-mail adresa koje su dostavili za kontakt dobivati poruke o utvrđivanju kvoruma, zapisniku s prethodne sjednice, utvrđivanju dnevnog reda, provođenju rasprave o točkama dnevnog reda, glasovanju o točkama dnevnog reda te o zaključivanju sjednice. Vijećnici će se u glasovanju pojedinačno izjašnjavati elektroničkom poštom, a ista će se pohraniti radi potvrde autentičnosti održane sjednice i donesenih akata.

Zbog izvanrednih okolnosti sazivanja ove sjednice i ograničenih tehničkih mogućnosti, iznimno se neće održati aktualni sat.

Molim Vas da se odazovete pozivu i sudjelujete u radu ove sjednice, a u slučaju opravdane spriječenosti molim da se o tome očitujete.

  **PREDSJEDNIK:**

 **Tadija Šišić, dipl. iur.**